wannaphong/clean_thaiwikipedia huggingface dataset:
# โรงเรียนเทศบาลวัดกลาง
โรงเรียนเทศบาลวัดกลาง  เดิมมีชื่อว่าโรงเรียนประชาบาลตำบลเมืองเก่า 5 เป็นโรงเรียนที่อยู่ในความดูแลของสำนักการศึกษาเทศบาลนครขอนแก่น เว็บไซต์ข้อมูลเทศบาลนครขอนแก่นและโรงเรียนในสังกัด ก่อตั้งเมื่อวันที่ 1 มกราคม พ.ศ. 2477 ตั้งอยู่ที่ ถนนเหล่านาดี ตำบลในเมือง อำเภอเมืองขอนแก่น จังหวัดขอนแก่น ปัจจุบันมีนักเรียนทั้งหมด 2,903 คน (ปีการศึกษา 2567)

 ประวัติโรงเรียน 
โรงเรียนเทศบาลวัดกลาง เดิมมีชื่อว่าโรงเรียนประชาบาลตำบลเมืองเก่า 5 และภายหลังได้โอนโรงเรียนไปขึ้นกับเทศบาลเมืองขอนแก่น(ปัจุบันคือ เทศบาลนครขอนแก่น)  จึงได้เปลี่ยนชื่อเป็น โรงเรียนเทศบาล 3 (วัดกลาง) ,โรงเรียนเทศบาล 2 (วัดกลาง)และถูกเปลี่ยนครั้งสุดท้ายเป็นโรงเรียนเทศบาลวัดกลางในปัจจุบัน

รายนามผู้บริหาร
 ลำดับ  รายนาม เริ่มวาระ สิ้นสุดวาระตำแหน่ง  1  นายสุ่ม คุณกันหา  พ.ศ. 2477  พ.ศ. 2485 ครูใหญ่ 2  นายชาลี ศรีเพียชัย  พ.ศ. 2485  พ.ศ. 2506 ครูใหญ่ 3  นายระวิ แสนนามวงศ์  พ.ศ. 2506  พ.ศ. 2525 ครูใหญ่ 4  นายสุนันท์ รัตนประภาศิริ   พ.ศ. 2525  พ.ศ. 2530 อาจารย์ใหญ่ 5  นายทองพิน แก้วสากล  พ.ศ. 2530  พ.ศ. 2531 รก.อาจารย์ใหญ่ 6  นายสุพัฒน์ เหล่าชัย   พ.ศ. 2531  พ.ศ. 2543 ผู้อำนวยการ 7 นางนิภา มัธยมจันทร์  พ.ศ. 2543  พ.ศ. 2547 ผู้อำนวยการ       8  นายเจริญ ช่วงชิต  พ.ศ. 2547  พ.ศ. 2552  ผู้อำนวยการ 9  นายชูเกียรติ เหลืองอุบล  พ.ศ. 2552  พ.ศ. 2555  ผู้อำนวยการ 10  นายเจริญ ช่วงชิต  พ.ศ. 2555  พ.ศ. 2556  ผู้อำนวยการ 11  นายสุพัฒน์ เหล่าชัย  พ.ศ. 2556  พ.ศ. 2558  ผู้อำนวยการ 12   นายชูเกียรติ เหลืองอุบล  พ.ศ. 2558  พ.ศ. 2559  ผู้อำนวยการ 13  นายวิชิน หมื่นศรีจูม  พ.ศ. 2559  พ.ศ. 2564  ผู้อำนวยการ 14  นายบุญธรรม โบราณมูล  พ.ศ. 2564  ปัจจุบัน  ผู้อำนวยการ
# สัปดาห์แฟชั่น
สัปดาห์แฟชั่น  เป็นงานจัดแสดงสินค้าในอุตสาหกรรมแฟชั่น เป็นเวลานานหนึ่งสัปดาห์ โดยมีนักออกแบบ และแบรนด์ต่าง ๆ แสดงคอลเลกชันล่าสุดของพวกเขาในแฟชั่นโชว์บนเวทีเดินแบบ ให้กับผู้ซื้อและสื่อ งานจัดแสดงเหล่านนี้มีอิทธิพลต่อแนวโน้มความนิยมในปัจจุบันอย่างมาก

สัปดาห์แฟชั่นที่โดดเด่นที่สุดที่จะมีขึ้นในเมืองหลวงแฟชั่นของโลก "บิ๊กโฟร์" ที่ได้รับความนิยมเป็นส่วนใหญ่จากสื่อต่าง ๆ ทั่วโลก คือนครนิวยอร์ก ลอนดอน มิลาน และปารีส

ในขณะที่วงการแฟชั่นได้เปลี่ยนแปลงมากขึ้นในศตวรรษที่ 21 ก็มีงานสัปดาห์แฟชั่นเกิดขึ้นที่ต่าง ๆ ทั่วโลก เช่น เบอร์ลิน ลอสแอนเจลิส มาดริด โรม เซาเปาลู โตเกียว เซี่ยงไฮ้ ฮ่องกง ซิดนีย์ สิงคโปร์ ดูไบ และรวมถึงกรุงเทพมหานคร ก็เป็นเจ้าภาพสำคัญในการจัดงานสัปดาห์แฟชั่น

 ประวัติ 
แนวความคิดของงานสัปดาห์แฟชั่นเริ่มขึ้นที่กรุงปารีสเมื่อนักการตลาดจ้างผู้หญิงสวมเสื้อผ้าแฟชั่นในที่สาธารณะจากสนามแข่งไปจนถึงร้านเสริมสวย 

ขบวนพาเหรดเหล่านี้ (ขบวนพาเหรด คือ "défilé" ในภาษาฝรั่งเศส) เริ่มค่อย ๆ กลายเป็นกิจกรรมทางสังคมของตัวเอง
# โรงเรียนเตรียมอุดมศึกษาพัฒนาการ ขอนแก่น
โรงเรียนเตรียมอุดมศึกษาพัฒนาการ ขอนแก่น (, อักษรย่อ: ต.อ.พ.ข., TUPKK) เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษา ขอนแก่น  ประเภทโรงเรียนมัธยมศึกษาขนาดกลาง เปิดสอนในระดับชั้นมัธยมศึกษาตอนต้นและระดับชั้นมัธยมศึกษาตอนปลาย แบบสหศึกษา ตั้งอยู่บริเวณถนนท่าพระวิทย์ ตำบลท่าพระ อำเภอเมืองขอนแก่น จังหวัดขอนแก่น จัดเป็นโรงเรียนในเครือ "อัษฎเตรียมพัฒน์" ในลำดับที่ ๑๒

 ประวัติ 
โรงเรียนเตรียมอุดมศึกษาพัฒนาการ ขอนแก่น เริ่มแรกก่อตั้งโดยใช้ชื่อว่าโรงเรียนดอนหันวิทยายน ในปีพ.ศ. 2526 ถูกเปลี่ยนชื่อเป็น โรงเรียนท่าพระวิทยายน จนกระทั่งในวันที่ 10 พฤษภาคม  พ.ศ. 2555 โรงเรียนท่าพระวิทยายนก็ได้เข้าร่วมเป็นโรงเรียนในกลุ่มโรงเรียนเตรียมอุดมศึกษาพัฒนาการ และถูกเปลี่ยนชื่อเป็นโรงเรียนเตรียมอุดมศึกษาพัฒนาการ ขอนแก่น เช่นในปัจุบันประวัติโรงเรียนเตรียมอุดมศึกษาพัฒนาการ ขอนแก่น

 ตราสัญลักษณ์ประจำสถาบัน 
พระเกี้ยว หรือ จุลมงกุฎ เป็นศิราภรณ์ประดับพระเกศาหรือพระเศียรของพระราชโอรสและพระราชธิดาของพระมหากษัตริย์ และเป็นพิจิตรเลขาประจำรัชกาลในพระบาทสมเด็จพระจุลจอมเกล้าเจ้าอยู่หัว ทั้งนี้เพราะ พระนามาภิไธยของพระบาทสมเด็จพระจุลจอมเกล้าเจ้าอยู่หัวนั้น คือ "จุฬาลงกรณ์" ซึ่งแปลว่า เครื่องประดับศีรษะ หรือ จุลมงกุฎ ซึ่งมีความหมายเชื่อมโยงกับพระนามาภิไธยของพระบาทสมเด็จพระจอมเกล้าเจ้าอยู่หัว นั่นคือ "มงกุฎ" อีกทั้ง พระปรมาภิไธยในพระบาทสมเด็จพระจุลจอมเกล้าเจ้าอยู่หัว ยังมีหมายความว่า "พระจอมเกล้าน้อย" อีกด้วย เมื่อพระนามาภิไธยเดิมและพระปรมาภิไธยเดิมของพระบาทสมเด็จพระจุลจอมเกล้าเจ้าอยู่หัวมีความหมายว่าพระเกี้ยว หรือจุลมงกุฎ จึงได้ใช้พระเกี้ยวหรือจุลมงกุฎวางบนเบาะ เป็นพิจิตรเลขาประจำรัชกาลของพระองค์
 เนื่องจาก โรงเรียนเตรียมอุดมศึกษาพัฒนาการ ขอนแก่น เป็นโรงเรียนในเครือ "อัษฎเตรียมพัฒน์" จึงได้รับพระบรมราชานุญาตให้ใช้ พระเกี้ยว เป็นตราสัญลักษณ์ประจำสถาบัน เมื่อวันที่ 10 พฤษภาคม พ.ศ. 2555
 พื้นที่ของโรงเรียน 

โรงเรียนมีพื้นที่ 37 ไร่ 3 งาน 62 ตารางวา  

 อาคารเรียน 2 หลัง
 อาคารอเนกประสงค์ 1 หลัง
 อาคารโรงฝึกงาน 2 หลัง
 สนามกีฬาอเนกประสงค์
สนามบาสเก็ตบอล
 บ้านพักครู 5 หลัง
 ห้องส้วม 4 หลัง

 การเรียนการสอน 

 ชั้นมัธยมศึกษาตอนต้น (ม.1-3) 
ชั้นมัธยมศึกษาตอนต้น มีทั้งสิ้น 9 ห้องเรียน
 ชั้นมัธยมศึกษาปีที่ 1
 3 ห้องเรียน
 ชั้นมัธยมศึกษาปีที่ 2
 3 ห้องเรียน
 ชั้นมัธยมศึกษาปีที่ 3
 3 ห้องเรียน

 ชั้นมัธยมศึกษาตอนปลาย (ม.4-6)  
แบ่งออกเป็น 2 แผนการเรียน 9 ห้องเรียน
แผนการเรียนวิทยาศาสตร์-คณิตศาสตร์
แผนการเรียนภาษาอังกฤษ-ภาษาจีน
# ธัชพล จุลเกษม
ธัชพล จุลเกษม หรือ มาร์ค คือนักร้องหน้าใหม่หนึ่งในศิลปินจากโปรเจกต์ MR. Strangers ของค่าย Boxx Music ซึ่งเป็นค่ายเพลงในเครือมิวซิกมูฟ ปัจจุบันสังกัดค่าย Whoop Music (ภายใต้การดูแลของ The Toys) ซึ่งเป็นค่ายเพลงในเครือ What The Duck

ประวัติ 
ธัชพล จุลเกษม เป็นบุตรชายของ ชนัญชิดา จุลเกษม มาร์คเป็นพี่ชายคนโต ในพี่น้องทั้งหมด 3 คน (มาร์คเกอร์, มายเนอร์ และมิวนิก)

ด้านการศึกษา ศึกษาระดับอนุบาลถึงประถมศึกษาปีที่ 5 โรงเรียนเซนต์จอห์น ระดับประถมศึกษาปีที่ 6 ถึงมัธยมศึกษาปีที่ 6 โรงเรียนเทพลีลา สำเร็จการศึกษาระดับปริญญาตรีจาก มหาวิทยาลัยราชภัฏจันทรเกษม (คณะมนุษยศาสตร์และสังคมศาสตร์ สาขาวิชาภาษาอังกฤษธุรกิจ)

มาร์คเริ่มฝึกซ้อมกีตาร์โปร่งด้วยตนเองตั้งแต่ศึกษาอยู่ระดับชั้นมัธยมศึกษาปีที่ 4 จนสามารถจัดตั้งวงดนตรีกับเพื่อนร่วมโรงเรียนเพื่อประกวดตามเวทีต่าง ๆ ในชั้นมัธยมศึกษาปีที่ 5 มาร์คมีความชื่นชอบในการคัฟเวอร์เพลงของศิลปินท่านอื่น ๆ เผยแพร่ลงใน เว็บไซต์ Facebook และ Youtube จนเริ่มเป็นที่รู้จักของกลุ่มผู้นิยมเพลงคัฟเวอร์ 

ต่อมาเมื่อเพื่อนสนิทซึ่งก็คือ ทอย (ธันวา บุญสูงเนิน)  ได้ชักชวนให้มาร์คทำเพลงด้วยกัน มาร์คจึงมีซิงเกิลแรกที่ทอยเป็น Producer ให้ นั่นคือเพลง "อีกครั้ง" และต่อมาอีกซิงเกิลคือ "ยังคิดถึง..." ด้วยการผลักดันของเอม ทำให้มาร์คส่งเดโมเพลง "ยังคิดถึง..." ไปเสนอที่ค่าย Boxx Music จนได้เซ็นสัญญาเป็นศิลปินในค่ายนี้   

ต่อมาในปี พ.ศ. 2565 ได้เปิดตัวกับค่ายใหม่ คือ Whoop Music และได้เปิดตัวซิงเกิลใหม่ คือ "เจ้าใจ" (Lair)

 ผลงานเพลง 
วันเดือนปีที่เผยแพร่ MVชื่อเพลงอันดับเพลงที่สูงที่สุดขณะอยู่บน ChartIW ChartHITZ 20 THAILAND (HITZ 955)18 กันยายน 2016อีกครั้ง——03 ตุลาคม 2016ให้เธออภัย - The TOYS (Studio Version) Feat. MARC——13 มกราคม 2017จดหมาย - The TOYS Feat. MARC——29 พฤษภาคม 2017ยังคิดถึง...(Same)5420 กุมภาพันธ์ 2018ที่เก่า171407 กันยายน 2018ด้วยความยินดี351131 กรกฎาคม 2018เธอคือทุกอย่าง [ MY EVERYTHING ] / OST. Beauty Boy35—31 มกราคม 2019เอาไงดีว้า Feat. Lazyloxy——23 กรกฎาคม 2019มาตรฐานสูง (High Standard)38—18 พฤศจิกายน 2019ยังรอ...——23 กรกฎาคม 2020รอวันเขาทิ้งเธอ / OST. ดวงแบบนี้ไม่มีจู๋——15 กุมภาพันธ์ 2021แบบนี้เอง (Gavin.DxHYExMarc)——29 มีนาคม 2021ช่วยทำว่ายังรัก / OST. CLOSE FRIEND โคตรแฟน5601 กรกฎาคม 2022เจ้าใจ (Liar)13—27 มกราคม 2023อย่าดื้อดิ (KISSED)16 มิถุนายน 2023อย่าละคร (dramatic)08 ธันวาคม 2023ฝันสลาย"—" หมายถึงเพลงนั้นไม่ได้อยู่ในอันดับ / IW Chart เริ่มก่อตั้งเมื่อปลายปี 2553

"—" หมายถึงเพลงนั้นไม่ได้อยู่ในอันดับ / HITZ 20 THAILAND ของคลื่นวิทยุ HITZ 955 เปลี่ยนรูปแบบจาก Hitz 40 Bangkok เดิม

 เพลงอื่น ๆ 
 "เหงาปาก" (ต้นฉบับ: เค-โอติก) (โปรเจกต์ RS Music X)
# 8 เทพอสูรมังกรฟ้า (ละครโทรทัศน์ พ.ศ. 2540)
8 เทพอสูรมังกรฟ้า (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2540 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย เฉิน ฮ่าวหมิน, ฝาน เส้าหวง, หวง เย่อหัว ออกอากาศทางช่อง TVB ในฮ่องกง เป็นเวอร์ชั่นของทางฮ่องกงที่ประสบความสำเร็จทางด้านเรตติ้งในจีนมากที่สุด

ถึงแม้ว่าในปีที่ออกฉาย 8 เทพอสูรมังกรฟ้า 1997 จะได้รับความนิยมเป็นอย่างดีในจีนแผ่นดินใหญ่และหวงเย่อหัวก็ได้รับคำชื่นชมในบท เฉียวฟง เป็นอย่างมาก

แต่ในเกาะฮ่องกง ผลตอบรับจากผู้ชมกลับได้เรตติ้งในระดับปานกลางเท่านั้น คือ เรตติ้งเฉลี่ยต่อตอน 33% และทำเรตติ้งสูงสุดได้ 38%

จนกระทั่งหลายปีผ่านไป ชาวฮ่องกง กลับยกย่องว่าละครเรื่อง 8 เทพอสูรมังกรฟ้า (1997) เป็นนวนิยายรีเมคของกิมย้งเพียงเรื่องเดียวในยุค 90s ที่ดีกว่าเวอร์ชันเก่าในยุค 80s คือ 8 เทพอสูรมังกรฟ้า (1982) และกลายเป็นตำนานเวอร์ชันฮ่องกงที่ถูกยกย่องว่าประสบความสำเร็จ(ด้านเรตติ้งความนิยม)ในจีนมากที่สุด

เนื้อเรื่องย่อ
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ

นักแสดง
 หวง เย่อหัว รับบท เฉียวฟง หรือ เซียวฟง
 เฉิน ฮ่าวหมิน รับบท ต้วนอี้
 ฝาน เส้าหวง รับบท ซิจุ๊
 เฉิง กัวเกียง รับบท มัก หยุงฟัก
ชนละครเอทีวีเรื่องนางพญากระบี่มาร
ทางช่องเอทีวี ส่งละครฟอร์มใหญ่ เรื่อง นางพญากระบี่มาร (The Snow is Red)
นำแสดงโดย หมีเซียะ,เดวิด เจียงและกง ฉือเอิน ออกอากาศชนกับละครฮิตของทีวีบีเรื่อง 8 เทพอสูรมังกรฟ้า เวอร์ชัน หวงเย่อหัว นำแสดง ส่งผลให้เรตติ้งเฉลี่ยของเรื่อง นางพญากระบี่มาร ล้มเหลว โดยได้เรตติ้งเฉลี่ยต่อตอนเพียง 8.5 จุดเปิด เท่านั้น ในขณะที่เรื่อง8 เทพอสูรมังกรฟ้า เวอร์ชัน หวงเย่อหัว ได้รับเรตติ้งเฉลี่ย 33 จุดเปิด ช่องทีวีบีได้รับชัยชนะที่ขาดลอย

ความสำเร็จ
ในฮ่องกง
8 เทพอสูรมังกรฟ้า 1997 กลายเป็นละครของกิมย้งในยุค 90 เพียงเรื่องเดียว ที่ได้รับการยอมรับว่างานสร้างดีกว่า ละครเรื่องเดียวกันในยุค 80 คือเรื่อง 8 เทพอสูรมังกรฟ้า 1982

ส่วนละครของ กิมย้ง เรื่องอื่น ๆ ในยุค 90 เช่น มังกรหยก ภาค 1(1994) , มังกรหยก ภาค 2 (1995) เรตติ้งแพ้ มังกรหยก ภาค 1 และ 2 ในยุค 80

ทำให้ละครเรื่อง 8 เทพอสูรมังกรฟ้าเวอร์ชันนี้ ได้รับความสำเร็จและหวงเย่อหัว ก็ได้รับการยกย่องอย่างสูงในเวลาต่อมา

ในจีน
สำหรับในจีน เวอร์ชันนี้ประสบความสำเร็จมากกว่าเวอร์ชันเก่า คือ 8 เทพอสูรมังกรฟ้า 1982

แหล่งข้อมูลอื่น
  Demi-Gods and Semi-Devils (2003 version) on Baidu Baike
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ฮ่องกงที่เริ่มออกอากาศตั้งแต่ พ.ศ. 2540
หมวดหมู่:ละครโทรทัศน์ฮ่องกงที่ยุติการออกอากาศในปี พ.ศ. 2540
หมวดหมู่:ละครโทรทัศน์ช่องทีวีบี
หมวดหมู่:รายการโทรทัศน์ช่อง 3
# 8 เทพอสูรมังกรฟ้า (ละครโทรทัศน์ พ.ศ. 2525)
8 เทพอสูรมังกรฟ้า (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2525 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย ไบรอัน เหลียง, ทัง เจิ้นเย่, หวง เย่อหัว, เฉิน อี้ว์เหลียน ออกอากาศทางช่อง TVB ในฮ่องกง โดยมีเรตติ้งเฉลี่ยต่อตอนที่ 50 จุดเปิดในฮ่องกง กลายเป็นแชมป์ละครเรตติ้งเฉลี่ยต่อตอนมากที่สุดของปีพ.ศ. 2525 (1982) เวอร์ชั่นนี้สร้างโดยแบ่งเนื้อเรื่องออกเป็นสองภาค คือ
ภาคแรก ชื่อ เดชกระบี่หกชีพจร
ภาคสองชื่อ ซีจุ๊ผู้เกรียงไกร

เนื้อเรื่องย่อ
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ

นักแสดงนำ
 ไบรอัน เหลียง รับบท เฉียวฟง
 ทัง เจิ้นเย่ รับบท ต้วนอี้
 หวง เย่อหัว รับบท ซิจุ๊
 เฉิน อี้ว์เหลียน รับบท หวัง ยู่หยิน
เรตติ้ง
ละครชุดนี้มีเรตติ้งเฉลี่ยต่อตอนในฮ่องกงที่ 50 จุดเปิด กลายเป็นละครเรตติ้งเฉลี่ยต่อตอนมากที่สุดของปีพ.ศ. 2525 (1982)

ได้รับความนิยมเป็นอย่างดีทั้งในไต้หวัน,สิงค์โปร์,มาเลเซียและไทย 

แต่ทว่า ยอดรวมเรตติ้งของละครเรื่องนี้ที่นำไปฉายทั่วโลก กลับไม่ติดสิบอันดับละครทีวีบีที่มีเรตติ้งสูงสุดทั่วโลก เนื่องจากได้รับความนิยมเป็นบางประเทศ

การออกอากาศในไทย
ฉายทางช่อง 3 สองครั้ง

1.ช่วงต้นปีพ.ศ. 2526 (1983) เวลา 21.25-22.25 น.

2.รีรันตอนเย็นช่วงปีพ.ศ. 2529 (1986) อีกครั้ง

ผลตอบรับในอดีต
8 เทพอสูรมังกรฟ้า 1982 ทีวีบีแบ่งย่อยออกเป็น 2 ภาค

ในส่วนภาค 1 เมื่อละครออนแอร์ กลับได้เรตติ้งไม่ดี อย่างที่ ทีวีบี ตั้งเป้าไว้

ในส่วนภาค 2 ได้มีการปรับแก้ไขจุดด้อยจากภาค 1 และได้นักแสดงดาวรุ่งพุ่งแรงจากละครเรื่อง เหยี่ยวถลาลม คือ หวงเย่อหัว มารับบท ซิจุ๊ เพื่อดึงคนดู จนได้เรตติ้งเพิ่มขึ้นมามากมายหลายจุด

และเมื่อรวมเรตติ้งเฉลี่ยของทั้งสองภาคแล้ว ได้ในระดับที่สูง

ในอดีต เวอร์ชันนี้ได้รับความนิยมมากใน ไต้หวัน, ไทย,สิงคโปร์ และ มาเลเซีย จนต้องมีการสร้างเป็นภาพยนตร์ตามมา โดยบท เฉียวฟง เปลี่ยนตัวมาเป็น ฉีเส้าเฉียน แทน

แหล่งข้อมูลอื่น
  Demi-Gods and Semi-Devils on Baidu Baike
# การปฏิวัติ ค.ศ. 1917–1923
การปฏิวัติ ค.ศ. 1917–1923 เป็นช่วงเวลาแห่งความไม่สงบทางการเมืองและการลุกฮือทั่วโลกด้วยแรงบังดาลใจจากความสำเร็จของการปฏิวัติรัสเซียและความวุ่นวายที่เกิดขึ้นมาจากภายหลังสงครามโลกครั้งที่หนึ่ง การลุกฮือครั้งนี้ส่วนใหญ่เป็นพวกสังคมนิยมหรือพวกต่อต้านอาณานิคมในธรรมชาติและความล้มเหลวหลายประการ จากทุกการเคลื่อนไหวการปฏิวัติของยุค,การปฏิวัติในปี ค.ศ. 1917–1923 ได้ให้ความหมายเป็นส่วนใหญ่ว่าเป็นเหตุการณ์ความไม่สงบที่เกิดมาจากสงครามโลกครั้งที่หนึ่งในทวีปยุโรป

แหล่งข้อมูลอื่น
Motadel, David (April 4, 2011). "Waves of Revolution". History Today. Retrieved May 5, 2015.
Schmitt, Hans. "Neutral Europe Between War and Revolution, 1917-23". Retrieved May 5, 2016.
Abraham Ascher, //The Russian Revolution: A Beginner's Guide (Oneworld Publications, 2014)
Rex A. Wade, "The Revolution at One Hundred: Issues and Trends in the English Language Historiography of the Russian Revolution of 1917." Journal of Modern Russian History and Historiography 9.1 (2016): 9-38.
Kevin McDermott and Jeremy Agnew, The Comintern: A History of International Communism from Lenin to Stalin (Macmillan, 1996).
Robert Service, Comrades!: A History of World Communism (2010).
P.J. Vatikiotis, The History of Modern Egypt (4th ed., 1992).
# เบสบอลทีมชาติเนเธอร์แลนด์
เบสบอลทีมชาติเนเธอร์แลนด์ เป็นทีมเบสบอลระดับทีมชาติของราชอาณาจักรเนเธอร์แลนด์ เป็นตัวแทนของประเทศเนเธอร์แลนด์ในการแข่งขันเบสบอลระดับนานาชาติ เป็นเบสบอลทีมชาติอันดับต้น ๆ ของ สมาพันธ์เบสบอลยุโรป และเป็นอันดับที่ 9 จาก การจัดอันดับของสหพันธ์เบสบอลระหว่างประเทศ
 รายการที่เข้าร่วม 
 เบสบอลเวิลด์คัพ 
+ World Cup record by opponent (since 1998) Opponent Tournamentsmet W-Lrecord Largest victory Largest defeat Currentstreak Score  Tournament Score  Tournament  5 2-4 6-0  Taiwan 2001 4-1  Italy 2009 W1  2 1-1 7-0  Netherlands 2005 2-1  Cuba 2003 W1  6 3-3 7-3  Netherlands 2005 11-5  Italy 2009 L3  2 2-0 13-3 (F/8)  Netherlands 2005- W2  5 3-2 11-2  Italy 2009 12-6  Italy 1998 W3  6 3-4 4-1 (F/7)  Panama 2011 12-1 (F/7)  Italy 1998 W2  2 2-0 7-3  Taiwan 2001- W2  1 1-0 15-5 (F/8)  Taiwan 2007- W1  1 1-0 6-0  Netherlands 2009- W1  1 1-0 19-0 (F/5)  Panama 2011- W1  1 1-0 12-0 (F/7)  Cuba 2003- W1  5 1-4 5-2  Panama 2011 12-2 (F/7)  Cuba 2003 W1  1 1-0 6-3  Cuba 2003- W1  2 1-1 8-4  Netherlands 2009 13-2  Italy 1998 W1  4 2-4 9-5  Netherlands 2005 5-0  Taiwan 2001 W1  1 1-0 6-0  Taiwan 2001- W1  3 3-0 10-0 (F/8)  Netherlands 2005- W3  2 2-0 18-0 (F/7)  Taiwan 2001- W2  1 1-0 20-2 (F/7)  Netherlands 2005- W1  5 4-2 6-2  Netherlands 2005 7-0  Netherlands 2005 W3  1 1-0 10-5  Netherlands 2009- W1  1 1-0 18-0 (F/8)  Netherlands 2005- W1  1 1-0 16-0 (F/7)  Taiwan 2007- W1  4 2-2 7-5  Panama 2011 8-2  Italy 2009 W1  3 3-0 12-2 (F/7)  Panama 2011- W3 Overall 7 44 - 27 Against  Against  W6 19 - 0 (F/5)  Panama 2011 12 - 1 (F/7)  Italy 1998
Intercontinental Cup
 1983: อันดับที่ 4
 1999: อันดับที่ 8
 2002: อันดับที่ 8
 2006: Silver|16px อันดับที่ 2
 2010: Silver|16px อันดับที่ 2
ยูโรเปียนเบสบอลแชมเปียนชิป
 1956: Gold|16px อันดับที่ 1
 1957: Gold|16px อันดับที่ 1
 1958: Gold|16px อันดับที่ 1
 1960: Gold|16px อันดับที่ 1
 1962: Gold|16px อันดับที่ 1
 1964: Gold|16px อันดับที่ 1
 1965: Gold|16px อันดับที่ 1
 1969: Gold|16px อันดับที่ 1
 1971: Gold|16px อันดับที่ 1
 1973: Gold|16px อันดับที่ 1  1975: Silver|16px อันดับที่ 2
 1977: Silver|16px อันดับที่ 2
 1979: Silver|16px อันดับที่ 2
 1981: Gold|16px อันดับที่ 1
 1983: Silver|16px อันดับที่ 2
 1985: Gold|16px อันดับที่ 1
 1987: Gold|16px อันดับที่ 1
 1989: Silver|16px อันดับที่ 2
 1991: Silver|16px อันดับที่ 2
 1993: Gold|16px อันดับที่ 1  1995: Gold|16px อันดับที่ 1
 1997: Silver|16px อันดับที่ 2
 1999: Gold|16px อันดับที่ 1
 2001: Gold|16px อันดับที่ 1
 2003: Gold|16px อันดับที่ 1
 2005: Gold|16px อันดับที่ 1
 2007: Gold|16px อันดับที่ 1
 2010: Silver|16px อันดับที่ 2
 2012: Silver|16px อันดับที่ 2
 2014: Gold|16px อันดับที่ 1  2016: Gold|16px อันดับที่ 1
# รัฐบาเซิล-ชตัท
รัฐบาเซิล-ชตัท  เป็น 1 ใน 26 รัฐของประเทศสวิตเซอร์แลนด์ รัฐแห่งนี้มีสถานะเป็นนครรัฐ ตั้งอยู่ชายแดนทางเหนือติดกับประเทศเยอรมนีและประเทศฝรั่งเศส ด้วยพื้นที่เพียง 37 ตารางกิโลเมตรทำให้รัฐแห่งนี้เป็นรัฐขนาดเล็กที่สุดในสวิตเซอร์แลนด์ รัฐแห่งนี้มีประชากรรวมทั้งสิ้น 198,290 ในปี 2017 ในจำนวนนี้เป็นชาวต่างด้าว 56,106 คน

แม้จะเป็นรัฐเล็ก ๆ แต่พื้นที่บริเวณเมืองบาเซิลถือเป็นศูนย์กลางทางเศรษฐกิจอันดับสองของประเทศสวิตเซอร์แลนด์รองจากซือริชและตามด้วยเจนีวา อุตสาหกรรมเคมีภัณฑ์และเวชภัณฑ์มีบทบาทอย่างมากต่อเศรษฐกิจของรัฐนี้ นอกจากนี้ เมืองบาเซิลยังเป็นที่ตั้งของสำนักงานใหญ่ของธนาคารเพื่อการชำระบัญชีระหว่างประเทศ ซึ่งมีสมาชิกเป็นธนาคารกลางของกว่า 60 ประเทศ
# วาเลเรียน พลิกจักรวาล
วาเลเรียน พลิกจักรวาล  เป็นภาพยนตร์บันเทิงคดีแนวอวกาศใน ค.ศ. 2017 เขียนบทและกำกับโดยลุก แบซง และอำนวยการสร้างโดย Virginie Besson-Silla ภรรยา โดยมีเนื่อหาอิงจากซีรีส์คอมิกบันเทิงคดีแนววิทยาศาสตร์ฝรั่งเศส Valérian and Laureline ที่แต่งโดย Pierre Christin วาดภาพโดย Jean-Claude Mézières และเผยแพร่โดย Dargaud ภาพยนตร์นี้มีผู้นำแสดงโดย Dane DeHaan และ Cara Delevingne ที่รับบทเป็น Valerian และ Laureline ตามลำดับ ส่วน Clive Owen, Rihanna, Ethan Hawke, Herbie Hancock, Kris Wu และ Rutger Hauer เป็นนักแสดงรอง อบซงบริการเงินและลงทุนเกี่ยวกับภาพยนตร์นี้ด้วยตนเอง ทำให้งบลงทุนอยู่ที่ประมาณ 223 ล้านดอลลาร์สหรัฐ ทำให้เป็นทั้งภาพยนตร์ยุโรปที่แพงที่สุดและภาพยนตร์อิสระที่แพงที่สุดเท่าที่สร้างมา

ภาคต่อที่เป็นไปได้

ถึงแม้ว่าภาพยนตร์นี้เป็นภาพยนตร์ขาดทุน ลุก แบซง ผู้กำกับ อ้างไว้ในเดือนกันยายน ค.ศ. 2017 ว่ามีความเป็นไปได้ที่จะทำภาคต่อ เนื่องจากปฏิกิริยาเชิงบวกของแฟน ๆ
# ธนาคารเพื่อการชำระบัญชีระหว่างประเทศ
ธนาคารเพื่อการชำระบัญชีระหว่างประเทศ  หรือ บีไอเอส เป็นสถาบันการเงินระหว่างประเทศอันมีธนาคารกลางของประเทศต่าง ๆ เป็นหุ้นส่วน มีหน้าที่ดูแลระบบเงินตราระหว่างประเทศ เป็นนายธนาคารของบรรดาธนาคารกลาง ตลอดจนส่งเสริมความร่วมมือและเป็นเวทีการแลกเปลี่ยนข้อคิดเห็นระหว่างธนาคารกลางและสถาบันทางการเงินระหว่างประเทศต่าง ๆ มีธนาคารกลางกว่า 60 แห่งทั่วโลกเป็นสมาชิกสถาบันนี้ มีสำนักงานใหญ่ตั้งอยู่ที่เมืองบาเซิล ประเทศสวิตเซอร์แลนด์ และมีสำนักงานผู้แทน 2 แห่งในฮ่องกงและเม็กซิโกซิตี 

ผู้บริหารสูงสุดของ BIS คือตำแหน่งประธานกรรมการและผู้อำนวยการ โดยจะถือเอาผู้ว่าการธนาคารกลางของประเทศสมาชิกหนึ่งมาดำรงตำแหน่งนี้ และจะดำรงตำแหน่งในบีไอเอ็สไปจนกระทั่งเขาพ้นจากการเป็นผู้ว่าการธนาคารกลางในประเทศของตน ประธานกรรมการและผู้อำนวยการบีไอเอ็สคนปัจจุบันคือ เยินส์ ไวด์มันน์ (Jens Weidmann) ผู้ว่าการธนาคารธนาคารกลางเยอรมัน

 ประวัติ 
ธนาคารเพื่อการชำระบัญชีระหว่างประเทศก่อตั้งขึ้นใน ค.ศ. 1930 โดยข้อตกลงระหว่างรัฐบาลระหว่าง เยอรมนี, เบลเยียม, ฝรั่งเศส, สหราชอาณาจักร, อิตาลี, ญี่ปุ่น, สหรัฐอเมริกา และสวิตเซอร์แลนด์ เมื่อแรกก่อตั้งมีวัตถุประสงค์เพื่อเป็นองค์กรที่ดูแลการเรียกร้องค่าปฏิกรรมสงครามโลกครั้งที่หนึ่งจากเยอรมนี ต่อมาในช่วงสงครามโลกครั้งที่สอง ฝ่ายสัมพันธมิตรเรียกร้องไม่ให้ธนาคารแห่งนี้รับฝากสินทรัพย์ใดๆจากนาซีเยอรมนี โดยอ้างว่าทองคำและสินทรัพย์เหล่านั้นเป็นของที่ถูกยึดมาจากชาวยิวและธนาคารกลางในประเทศที่ถูกยึดครองโดยเยอรมัน อย่างไรก็ตาม จากการที่ธนาคารแห่งนี้มีกรรมการบริหารเป็นนักอุตสาหกรรมและนายทุนชาวเยอรมัน ทำให้ธนาคารแห่งนี้รับฝากเงิน ทองคำ และสินทรัพย์จากนาซีเยอรมนีจำนวนมหาศาลโดยไม่สนใจข้อเรียกร้องของฝ่ายสัมพันธมิตร

การประชุมเบรตตันวูดส์ของฝ่ายสัมพันธมิตรใน ค.ศ. 1944 ผู้แทนนอร์เวย์ได้เสนอหลักฐานว่าธนาคารแห่งนี้มีความผิดร่วมฐานอาชญากรรมสงคราม ผู้แทนนอร์เวย์เสนอให้ยุบธนาคารนี้และนำสินทรัพย์ของธนาคารชำระหนี้เป็นค่าปฏิกรรมสงคราม ซึ่งที่ประชุมก็มีมติเห็นชอบตามนั้นโดยไม่คัดค้านใดๆSchuler and Rosenberg, The Bretton Woods Transcripts, p. 566. อย่างไรก็ตาม หลังการอสัญกรรมของประธานาธิบดีสหรัฐ แฟรงกลิน ดี. โรสเวลต์ ในเดือนเมษายน ค.ศ. 1945 แผนการนี้ก็จางหายไป รัฐบาลของประธานาธิบดีคนใหม่ แฮร์รี เอส. ทรูแมน เห็นควรให้คงธนาคารแห่งนี้ไว้ ในที่สุด แผนการยุบธนาคารแห่งนี้ก็เป็นอันแท้งไปในค.ศ. 1948"BIS Archive Guide", section "A brief history of the BIS, 1930-2005," p. 3.

 พันธกิจ
เมื่อ BIS ถูกวางตัวให้เป็นสถาบันธนาคารกลาง ได้กำหนดพันธกิจไว้ดังนี้:
 ผลักดันให้เกิดการหารือตลอดจนส่งเสริมความร่วมมือกันของธนาคารกลาง
 สนับสนุนการแลกเปลี่ยนความเห็นกับหน่วยงานซึ่งรับผิดชอบการส่งเสริมเสถียรภาพทางการเงิน
 วิจัยและวิเคราะห์นโยบายต่างๆที่จะส่งผลกระทบต่อเสถียรภาพเงินตราและการเงิน
 เป็นองค์กรกลางในการทำธุรกรรมระหว่างธนาคารกลาง
 เป็นตัวแทนหรือผู้จัดการดูแลทรัพย์สินอันเกี่ยวข้องกับกิจกรรมทางการเงินระหว่างประเทศ

 สมาชิก 
262px|thumb|สมาชิก
ธนาคารเพื่อการชำระบัญชีระหว่างประเทศ มีสมาชิกเป็นธนาคารกลาง 60 แห่ง ในจำนวนนี้เป็นธนาคารกลาง 35 แห่งในทวีปยุโรป, 13 แห่งในทวีปเอเชีย, 5 แห่งในทวีปอเมริกาใต้, 2 แห่งในโอเชียเนีย และ 2 แห่งในแอฟริกา
# รัฐเจนีวา
เจนีวา 1 กันยายน 2565.  หรือ เฌอแนฟว์  เป็น 1 ใน 26 รัฐของประเทศสวิตเซอร์แลนด์ ตั้งอยู่ในภูมิภาครอม็องดีทางตะวันตกเฉียงใต้ของประเทศ มีพรมแดนเกือบทั้งหมดติดกับประเทศฝรั่งเศส ประชากรเกือบทั้งหมดในรัฐนี้จึงพูดภาษาฝรั่งเศส 

รัฐเจนีวาในอดีตเคยเป็นรัฐอิสระซึ่งดัชชีซาวอยหมายจะผนวกให้เป็นส่วนหนึ่งของตน ทำให้รัฐแห่งนี้หันไปเป็นพันธมิตรกับสมาพันธรัฐสวิสและประกาศตนเองเป็น "สาธารณรัฐเจนีวา" พร้อมกับการสถาปนารัฐธรรมนูญขึ้นในค.ศ. 1514 ต่อมารัฐแห่งนี้ถูกยึดครองโดยฝรั่งเศสในช่วงสงครามนโปเลียน หลังสงครามนโปเลียนสิ้นสุด รัฐแห่งนี้จึงตัดสินใจเข้าร่วมกับสมาพันธรัฐสวิสในค.ศ. 1815 กลายเป็นรัฐที่ 22 ของสมาพันธรัฐสวิสและมีสถานะเป็น "สาธารณรัฐในสมาพันธรัฐสวิส" นับตั้งแต่นั้น
# มาเลนคายาเวรา
มาเลนคายาเวรา (, Malenkaya Vera), เป็นภาพยนตร์จากค่าย กอร์กีฟิล์มสตูดิโอ เข้าฉายในปี 1988 กำกับโดยผู้กำกับภาพยนตร์ชาวรัสเซีย Vasili Pichul ภาพยนตร์เป็นภาพยนตร์ที่มีผู้ชมมากที่สุดในสหภาพโซเวียต ประจำปี 1988 โดยมีจำนวนผู้ชมกว่า 55 ล้านคนLeaders of distribution  

ภาพยนตร์ได้รับรางวัล 6 รางวัล และได้รับการเสนอชื่ออีก 8 รางวัล โดยรางวัลที่เด่นที่สุดคือ "รางวัลนักแสดงยอดเยี่ยม" ของ Natalya Negoda ที่งาน Nika Awards ในปี 1989 ผู้กำกับภาพยนตร์ Vasili Pichul ได้รับรางวัล the Special Jury Prize ในงาน เทศกาลภาพยนตร์มอนทรีออล ประจำปี 1988 และรางวัล FIPRESCI Prize ในงาน เทศกาลภาพยนตร์เวนิส ประจำปี 1988 Awards for Malenkaya Vera on imdb.com

 นักแสดง 
 Natalya Negoda รับบท Vera
 Andrei Sokolov รับบท Sergei
 Yuri Nazarov รับบท Kolya (Vera's father)
 Lyudmila Zajtseva รับบท Rita (Vera's mother)
 Alexandra Tabakova รับบท Lenka Chistyakova (Vera's best friend)
 Alexander Lenkov รับบท Mikhail Petrovich
 Aleksandr Negreba (billed as Aleksandr Alekseyev-Nyegreba) รับบท Victor (Vera's brother)
 Andrei Fomin รับบท Andrey
 อ้างอิง
# ธนาคารประชาชนจีน
ธนาคารประชาชนจีน (จงกั๋วเหรินหมินหยินหาง) เป็นธนาคารกลางของสาธารณรัฐประชาชนจีน มีอำนาจในการดูแลนโยบายการเงินและกำกับสถาบันการเงินในจีนแผ่นดินใหญ่ ในปี ค.ศ. 2017 ธนาคารประชาชนจีนถือเป็นธนาคารกลางที่ถือครองทรัพย์สินมากที่สุดในโลก

ธนาคารแห่งนี้ก่อตั้งเมื่อวันที่ 1 ธันวาคม ค.ศ. 1948 ในสมัยนายกรัฐมนตรีโจว เอินไหล จากการรวมกันระหว่างสามธนาคารคือ ธนาคารเหอเป่ย์, ธนาคารเปย์ไห่ ธนาคารกสิกรซีเป่ย์ เมื่อแรกก่อตั้งมีที่ทำการตั้งอยู่ที่เมืองฉือเจียจวงในมณฑลเหอเป่ย์ และได้ย้ายที่ทำการไปยังกรุงปักกิ่งในค.ศ. 1949 โดยทำหน้าที่เป็นทั้งธนาคารพาณิชย์และธนาคารกลางควบคู่กันไปจนกระทั่งมีการปฏิรูปเศรษฐกิจครั้งใหญ่ในค.ศ. 1978 จึงมีการแยกธนาคารพาณิชย์ออกจากธนาคารกลาง และจัดตั้งเป็นธนาคารพาณิชย์ของรัฐสี่แห่ง"History of Bank of China", boc.cn, Retrieved 2015-11-23.

ผู้ว่าการธนาคารประชาชนจีนจะถูกแต่งตั้งโดยการเสนอชื่อของนายกรัฐมนตรีจีนโดยผ่านความเห็นชอบจากสมัชชาประชาชนแห่งชาติ หากอยู่ในช่วงนอกสมัยการประชุม คณะกรรมการประจำสมัชชาฯจะทำหน้าที่เห็นชอบแทน การปลดผู้ว่าการธนาคารออกจากตำแหน่งก็ใช้หลักเกณฑ์เดียวกัน เมื่อได้ผู้ว่าการธนาคารแล้ว ผู้ว่าการธนาคารจะเป็นผู้เสนอชื่อรองผู้ว่าการให้นายกรัฐมนตรีแต่งตั้ง